als_Latn dik_Latn sag_Latn
Prishtinë, 16 mars 2015 – Drejtoria e Inspekcionit e Komunës se Prishtinës, në bashkëpunim me Policinë e Kosovës, në lagjen “Tophane” nisi të hënën aksionin ku u rrënua një shtëpi e braktisur dhe e mbushur me mbeturina, duke vazhduar edhe në Stadiumin e Qytetit, për të rrënuar një objekt te pashfrytëzuar të ËC-se publike.
Komuna e Prishtinës do të vazhdoje me identifikimin dhe rrënimin e shtëpive të braktisura dhe të objekteve të ndryshme , të cilat paraqesin rrezik për shëndet publik dhe rrezik për qytetarët, marre parasysh se ka shumë te tilla në kryeqytet.
“Është e papranueshme situata që sot kemi në Prishtinë me shtëpi të braktisura dhe të djegura dhe të mbushura me mbeturina të ndryshme. Tash e tutje çdo shtëpi që identifikohet, që është e braktisur dhe paraqet rrezik për shëndetin publik është subjekt i Inspektoratit dhe do të bëhet rrënimi dhe pastrimi i atij territori “ tha drejtori i Inspekcionit Xhelal Svecla.
Sipas tij, rastet më të rënda deri tani janë në lagjen “Tophane”, “Kodra e Trimave” dhe në lagjen “Kacallarët”. Aksione të tilla do të vazhdojnë çdo ditë, në bashkëpunim me Drejtorinë e Kadastrit dhe Drejtorinë e Pronës, derisa mbetjet e këtyre shtëpive do të largohen dhe do të sistemohen.
B.S.
als_Latn als_Latn als_Latn als_Latn slk_Latn